Lav et referat af nedenstående tekst:

Tekst:
Torsdag aften udspillede der sig et brag af et lokalopgør, da serie 3-klubben Strandby-Elling-Nielstrup IF mødte Vendsyssel, der ligger i 1. division. Lillebroren SEIF kom godt fra start og scorede kampens første mål, men kunne desværre ikke fortsætte niveauet. Kampen endte 6-1 til Vendsyssel FF. Klubformand: Den største kamp vi nogensinde har haft At det ikke var nogen helt almindelig kamp, der torsdag udspillede sig på grønsværen, kunne SEIF-formand Bjarne Pedersen bekræfte, da TV2 Nord var forbi tidligere på dagen for at følge forberedelserne. - Det er den største kamp, vi nogensinde har haft. Det er vores ønskemodstander. Så det kan ikke være bedre. Vi glæder os helt vildt. SEIF har aldrig spillet i højere række end serie 2, og spillernes optakt er en noget andet end for Vendsyssel FF. - Spillerne ser meget frem til det. Men problemet er, at vi jo har haft sommerferie, og vi har kun trænet tre gange og spillet én kamp, og til kampen var der kun seks spillere hjemme. Så det kan kun blive bedre, sagde Bjarne Pedersen torsdag inden kampen. Se indslag om forberedelserne til kampen og vores status direkte fra kampen i vinduet øverst på side.

Referat:
Serie 3-klubben SEIF mødte torsdag aften storebroren Vendsyssel FF. På trods af en god start til SEIF måtte de efter endt spilletid se sig slået 6-1.